“ตู่” สั่งเลื่อนเกณฑ์ทหารไป ก.ค.-ส.ค. หนี “โควิด-19”!
พล.อ.ประยุทธ์ จันทร์โอชา นายกรัฐมนตรี และรมว.กลาโหม เซ็นเลื่อนเกณฑ์ทหารต้นเดือนเม.ย.63 ออกไปเป็นช่วง ก.ค.-ส.ค. หนี "โควิด-19" 
พล.อ.ประยุทธ์ จันทร์โอชา นายกรัฐมนตรี และรมว.กลาโหม เซ็นเลื่อนเกณฑ์ทหารต้นเดือนเม.ย.63 ออกไปเป็นช่วง ก.ค.-ส.ค. หนี "โควิด-19"
28 มี.ค. 2563

พล.อ.ประยุทธ์ จันทร์โอชา นายกรัฐมนตรี ในฐานะ รัฐมนตรีว่าการกระทรวงกลาโหม ได้ออกคำสั่งให้เลื่อนกำหนดการตรวจเลือกทหารกองเกินเข้ารับราชการกองประจำการ ประจำปี 2563 จากเดิมที่กองทัพบกกำหนดไว้วันที่ 1 ถึง 12 เม.ย.63 เว้นวันที่ 6 เม.ย.63 ไปเป็นระหว่างเดือน ก.ค.-ส.ค.63
ทั้งนี้ เพื่อเป็นการควบคุม ป้องกัน และลดความเสี่ยงของทหารกองเกินและประชาชนในการตรวจเลือกทหารกองเกินเข้ารับราชการกองประจำการจากสถานการณ์การแพร่ระบาดของโรคติดต่อจากเชื้อไวรัสโคโรนา 2019 หรือโรคโควิค-19 ในประเทศไทย
โดยทหารกองเกินที่ได้รับหมายเรียกเข้ารับราชการทหาร (สด.35) เพื่อเข้ารับการตรวจเลือกทหารกองเกินเข้ารับราชการกองประจำการ ประจำปี 2563 ไม่สามารถอ้างเหตุในการเลื่อนการตรวจเลือกตามประกาศนี้ที่จะไม่มาทำการตรวจเลือกตามที่กระทรวงกลาโหมกำหนดวันตรวจเลือกครั้งใหม่ได้